Source: http://www.rmp.ee/maksud/sotsiaalmaks/sotsiaalmaks-2018-01-09
Timestamp: 2018-01-22 04:20:45+00:00

Document:
Sotsiaalmaks - RMP.ee
Esileht » Maksundus » Sotsiaalmaks » Sotsiaalmaks
Sotsiaalmaks on pensionikindlustuseks ja riiklikuks ravikindlustuseks vajaliku tulu saamiseks maksumaksjale pandud rahaline kohustis, mis kuulub täitmisele sotsiaalmaksuseaduses ettenähtud korras, suuruses ja tähtaegadel.
Sotsiaalmaksuga maksustatakse aktiivsest tegevusest (töötamisest, ettevõtlusest) saadud tulu. Maksustatavate tulude loetelu sätestab sotsiaalmaksuseaduse § 2 lg 1 ja mittemaksustatavate loetelu on esitatud sotsiaalmaksuseaduse §-s 3.
Sotsiaalmaksu määr on 33%. Töötukassa poolt makstavatelt töötuskindlustushüvitiselt ja sotsiaalmaksuseaduse § 6 lg 1 punktides 31, 32, 33, 6, 61, 8, 9, 11, 13 ja 15 sätestatud juhtudel 13%.
Sotsiaalmaksu maksavad:
maksustatavate väljamaksete tegijad – tööandjad; maks deklareeritakse deklaratsioonil TSD ja makstakse igakuiselt;
füüsilisest isikust ettevõtjad oma ettevõtlustuludelt;
riik, vald või linn sotsiaalmaksuseaduse § 6 lg-tes 1 ja 11 loetletud isikute eest; maks deklareeritakse maksudeklaratsioonil ESD ja makstakse igakuiselt.
Sotsiaalmaksu maksjatele on kehtestatud ühesugune sotsiaalmaksu kohustuse alammäär, mida on kohustatud maksma:
tööandja (sotsiaalmaksuseaduse § 2 lg-tes 2 ja 3 sätestatud juhtudel),
riik (sotsiaalmaksuseaduse §-s 6 loetletud isikute eest) ja
üüsilisest isikust ettevõtja oma ettevõtlustuludelt (sotsiaalmaksuseaduse § 2 lg 5 alusel).
2017. aastal oli sotsiaalmaksu minimaalse kohustuse aluseks olev kuumäär 430 eurot, s.t sotsiaalmaksu minimaalne kohustus oli tööandja jaoks 141,90 eurot kuus.
2018. aastal on sotsiaalmaksu minimaalse kohustuse aluseks olev kuumäär 470 eurot, s.t sotsiaalmaksu minimaalne kohustus on tööandja jaoks 155,10 eurot kuus.
Tööandja sotsiaalmaksu minimaalse kohustuse arvestamise kord on kehtestatud rahandusministri 15. märtsi 2013. a määrusega nr 17.
Füüsilisest isikust ettevõtja maksab aasta kestel sotsiaalmaksu avansilisi makseid neli korda aastas – iga kvartali viimase kuu 15. kuupäevaks. FIE lõpliku sotsiaalmaksu kohustuse aastas arvutab Maksu- ja Tolliamet ettevõtja tuludeklaratsioonis deklareeritud ettevõtlustulu alusel ning saadab ettevõtjale maksuteate juurdemaksmisele kuuluva sotsiaalmaksu kohta. Juurdemaksmisele kuuluva sotsiaalmaksu tasumise tähtaeg on 1. oktoober.
Seotud märksõnad: sotsiaalmaks, sotsiaalmaksu miinimum, fie avansiline sotsiaalmaks, sotsiaalmaksu määr
Tööandjate ettepanekud sotsiaalmaksumuudatusteks 15.01.2018
ABITABELID 03.01.2018
Minimaalne sotsiaalmaksu kohustus 01.01.2018
Tabel sisaldab minimaalne sotsiaalmaksu kohustuse infot alates 2001. aastast.
Erandjuhud, millal tööandja ei pea täitma minimaalse sotsiaalmaksu kohustust 05.09.2017
Vastavalt sotsiaalmaksuseaduse § 2 lõikele 2 peab tööandja maksma sotsiaalmaksu töötajale kuu eest makstud tasult, kuid mitte vähem kui kuumääralt ehk 2017 aastal 430 eurolt (2016 oli 390 eurolt ja 2015 oli 355 eurolt). Seega on tööandja sotsiaalmaksu minimaalseks kohustuseks 2017 aastal 141.90 eurot (2016 oli 128,70 eurot ja 2015 oli 117,15 eurot) kuus. SMSi § 2 lõige 4 sätestab erisuse lõikes 2 sätestatud üldreeglist, st loetleb töötajate kategooriad, kelle puhul ei teki tööandjal sotsiaalmaksu kuumääralt tasumise kohustust. Selliste töötajate eest arvestatakse sotsiaalmaksu neile tegelikult makstud töötasult, isegi kui see on kuumäärast väiksem.
Sotsiaalmaksu tasumine vabakutselise loovisiku eest, kellele makstakse loometoetust 05.09.2017
Artiklis selgitatakse lähemalt loometoetuse saajate eest loomeliitude poolt sotsiaalmaksu arvestamise, deklareerimise ja tasumise korda.

References: § 2
 § 6
 § 6
 § 2
 § 2
 § 2
 § 2